**KLAIPĖDOS MIESTO SAVIVALDYBĖS TARYBA**

**POSĖDŽIO PROTOKOLAS**

2021-04-08 Nr. T-3

Posėdžio data – 2021 m. kovo 25-26 d. Posėdis vyksta nuotoliniu būdu realiuoju laiku elektroninių ryšių priemonėmis.

Posėdžio pirmininkai: V. Grubliauskas – Savivaldybės meras, A. Cesiulis – Savivaldybės mero pavaduotojas.

Posėdžio sekretorius – M. Vitkus, Savivaldybės tarybos ir mero sekretorius.

Klaipėdos miesto savivaldybės tarybą (toliau – Taryba) sudaro 31 Tarybos narys. 2021 m. kovo 25-26 d. posėdyje dalyvauja 31 Tarybos narys. Posėdyje dalyvaujančių sąrašai pridedami   
(1-3 priedai).

Posėdžio I dalies pradžia – 2021-03-25, 9.00 val.

Klaipėdiečių tribūnoje pasisako – G. Čepas.

V. Grubliauskas pristato Vyriausybės atstovo Klaipėdos ir Tauragės apskrityse institucijos teikimus:

1. 2021-03-10 Nr. TR4-17(5.4E) „Dėl Vietinės rinkliavos už naudojimąsi savivaldybės tarybos nustatytomis mokamomis vietomis automobiliams statyti Klaipėdos mieste nuostatų, patvirtintų Klaipėdos miesto savivaldybės tarybos 2015-12-22 sprendimu Nr. T2-356, pakeitimo”.

2. 2021-03-09 Nr. TR4-13(5.4E) “Dėl Klaipėdos miesto savivaldybės tarybos 2000-12-21 sprendimo Nr.229 pakeitimo”.

V. Grubliauskas informuoja, kad Tarybos nariams yra pateikta informacija apie vakcinavimą Klaipėdos mieste ir ataskaita apie Klaipėdos miesto integruotos teritorijų vystymo programos įgyvendinimą.

SVARSTYTA. Darbotvarkės tvirtinimas.

V. Grubliauskas praneša, kad sudarytoje darbotvarkėje yra 25 klausimai:

1. Dėl pritarimo Klaipėdos miesto savivaldybės administracijos direktoriaus ir Klaipėdos miesto savivaldybės administracijos 2020 metų veiklos bei Klaipėdos miesto savivaldybės  
2020–2022 metų strateginio veiklos plano įgyvendinimo 2020 metais ataskaitoms. Pranešėjas G. Neniškis.

2. Dėl pritarimo Klaipėdos miesto savivaldybės ir mero 2020 metų veiklos ataskaitai. Pranešėjas V. Grubliauskas.

3. Dėl ilgalaikės paskolos ėmimo investicijų projektams finansuoti. Pranešėja K. Petraitienė.

4. Dėl Klaipėdos miesto savivaldybės tarybos 2020 m. gruodžio 22 d. sprendimo Nr. T2‑286 „Dėl Klaipėdos miesto savivaldybės infrastruktūros plėtros įmokos tarifų nustatymo ir Klaipėdos miesto savivaldybės infrastruktūros plėtros įmokos mokėjimo ir atleidimo nuo jos mokėjimo tvarkos aprašo patvirtinimo“ pakeitimo. Pranešėjas A. Kačalinas.

5. Dėl Neįgaliųjų sporto projektų finansavimo iš Klaipėdos miesto savivaldybės biudžeto tvarkos aprašo patvirtinimo. Pranešėja R. Rumšienė.

6. Dėl Klaipėdos miesto savivaldybės senjorų tarybos sudėties patvirtinimo. Pranešėja A. Valadkienė.

7. Dėl Klaipėdos miesto savivaldybės tarybos 2020 m. rugsėjo 24 d. sprendimo Nr. T2‑227 „Dėl Mokinių dalyvaujamojo biudžeto iniciatyvos projektų atrankos ir finansavimo tvarkos aprašo patvirtinimo“ pakeitimo. Pranešėja A. Valadkienė**.**

8. Dėl Dailės kūrinių statymo (įrengimo) ir nukeldinimo Klaipėdos miesto viešosiose vietose taisyklių patvirtinimo. Pranešėja E. Deltuvaitė.

9. Dėl sutikimo reorganizuoti biudžetinę įstaigą Klaipėdos lopšelį-darželį „Šermukšnėlė“. Pranešėja L. Prižgintienė.

10. Dėl sutikimo reorganizuoti biudžetinę įstaigą Klaipėdos lopšelį-darželį „Boružėlė“. Pranešėja L. Prižgintienė.

11. Dėl sutikimo reorganizuoti biudžetinę įstaigą Klaipėdos lopšelį-darželį „Kregždutė“. Pranešėja L. Prižgintienė.

12. Dėl Pagalbos globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti paslaugos teikimo tvarkos aprašo patvirtinimo. Pranešėja A. Liesytė.

13. Dėl Klaipėdos miesto savivaldybės tarybos 2008 m. gruodžio 23 d. sprendimo Nr. T2‑416 „Dėl Asmenims su sunkia negalia dienos socialinės globos asmens namuose skyrimo, teikimo ir mokėjimo tvarkos aprašo patvirtinimo“ pakeitimo. Pranešėja A. Liesytė.

14. Dėl Klaipėdos miesto savivaldybės tarybos 2015 m. vasario 19 d. sprendimo Nr. T2‑18 „Dėl Dienos socialinės globos institucijoje skyrimo, teikimo ir mokėjimo už paslaugą tvarkos aprašo patvirtinimo“ pakeitimo. Pranešėja A. Liesytė.

15. Dėl Klaipėdos miesto savivaldybės tarybos 2013 m. gruodžio 18 d. sprendimo Nr. T2‑327 „Dėl trumpalaikės ir ilgalaikės socialinės globos išlaidų iš savivaldybės biudžeto finansavimo maksimalaus dydžio patvirtinimo“ pakeitimo. Pranešėja A. Liesytė.

16. Dėl Klaipėdos miesto savivaldybės tarybos 2008 m. lapkričio 27 d. sprendimo Nr. T2‑403 „Dėl Socialinės paramos tarybos nuostatų patvirtinimo“ pakeitimo. Pranešėja A. Liesytė.

17. Dėl gatvių pavadinimų suteikimo. Pranešėjas V. Nausėda.

18. Dėl Klaipėdos miesto savivaldybės aplinkos apsaugos rėmimo specialiosios programos 2020 metų priemonių vykdymo ataskaitos patvirtinimo. Pranešėja R. Jievaitienė.

19. Dėl Klaipėdos miesto savivaldybės aplinkos apsaugos rėmimo specialiosios programos 2021 metų priemonių patvirtinimo. Pranešėja R. Jievaitienė.

20. Dėl Klaipėdos miesto savivaldybės tarybos 2009 m. spalio 29 d. sprendimo Nr. T2‑353 „Dėl Klaipėdos miesto savivaldybės gyvenamųjų patalpų nuomos mokesčio administravimo tvarkos aprašo patvirtinimo“ pripažinimo netekusiu galios. Pranešėja L. Murauskienė.

21. Dėl savivaldybės būsto nuomos sąlygų pakeitimo. Pranešėja L. Murauskienė.

22. Dėl viešosios įstaigos Klaipėdos krašto buriavimo sporto mokyklos „Žiemys“ dalininkų kapitalo didinimo. Pranešėjas E. Simokaitis.

23. Dėl savivaldybės būstų ir neįrengtų pastogių dalių pardavimo. Pranešėjas E. Simokaitis.

24. Dėl turto perdavimo valdyti, naudoti ir disponuoti patikėjimo teise Klaipėdos miesto savivaldybės biudžetinėms įstaigoms. Pranešėjas E. Simokaitis.

25. Dėl įgaliojimų atstovauti Klaipėdos regiono plėtros tarybos visuotiniuose dalyvių susirinkimuose suteikimo. Pranešėjas M. Vitkus.

V. Grubliauskas informuoja, kad teikėjas pateikė prašymą su siūlymu išbraukti iš darbotvarkės 17 klausimą „Dėl gatvių pavadinimų suteikimo“. Balsavimu (už – 28, prieš – 1, susilaiko – 1) pritarta klausimo išbraukimui.

V. Grubliauskas siūlo apsispręsti dėl darbotvarkės patvirtinimo. Balsavimu (už – 31, prieš – 0, susilaiko – 0) patvirtinta darbotvarkė su pakeitimu.

PATVIRTINTA DARBOTVARKĖ:

1. Dėl pritarimo Klaipėdos miesto savivaldybės administracijos direktoriaus ir Klaipėdos miesto savivaldybės administracijos 2020 metų veiklos bei Klaipėdos miesto savivaldybės  
2020–2022 metų strateginio veiklos plano įgyvendinimo 2020 metais ataskaitoms. Pranešėjas G. Neniškis.

2. Dėl pritarimo Klaipėdos miesto savivaldybės ir mero 2020 metų veiklos ataskaitai. Pranešėjas V. Grubliauskas.

3. Dėl ilgalaikės paskolos ėmimo investicijų projektams finansuoti. Pranešėja K. Petraitienė.

4. Dėl Klaipėdos miesto savivaldybės tarybos 2020 m. gruodžio 22 d. sprendimo Nr. T2‑286 „Dėl Klaipėdos miesto savivaldybės infrastruktūros plėtros įmokos tarifų nustatymo ir Klaipėdos miesto savivaldybės infrastruktūros plėtros įmokos mokėjimo ir atleidimo nuo jos mokėjimo tvarkos aprašo patvirtinimo“ pakeitimo. Pranešėjas A. Kačalinas.

5. Dėl Neįgaliųjų sporto projektų finansavimo iš Klaipėdos miesto savivaldybės biudžeto tvarkos aprašo patvirtinimo. Pranešėja R. Rumšienė.

6. Dėl Klaipėdos miesto savivaldybės senjorų tarybos sudėties patvirtinimo. Pranešėja A. Valadkienė.

7. Dėl Klaipėdos miesto savivaldybės tarybos 2020 m. rugsėjo 24 d. sprendimo Nr. T2‑227 „Dėl Mokinių dalyvaujamojo biudžeto iniciatyvos projektų atrankos ir finansavimo tvarkos aprašo patvirtinimo“ pakeitimo. Pranešėja A. Valadkienė**.**

8. Dėl Dailės kūrinių statymo (įrengimo) ir nukeldinimo Klaipėdos miesto viešosiose vietose taisyklių patvirtinimo. Pranešėja E. Deltuvaitė.

9. Dėl sutikimo reorganizuoti biudžetinę įstaigą Klaipėdos lopšelį-darželį „Šermukšnėlė“. Pranešėja L. Prižgintienė.

10. Dėl sutikimo reorganizuoti biudžetinę įstaigą Klaipėdos lopšelį-darželį „Boružėlė“. Pranešėja L. Prižgintienė.

11. Dėl sutikimo reorganizuoti biudžetinę įstaigą Klaipėdos lopšelį-darželį „Kregždutė“. Pranešėja L. Prižgintienė.

12. Dėl Pagalbos globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti paslaugos teikimo tvarkos aprašo patvirtinimo. Pranešėja A. Liesytė.

13. Dėl Klaipėdos miesto savivaldybės tarybos 2008 m. gruodžio 23 d. sprendimo Nr. T2‑416 „Dėl Asmenims su sunkia negalia dienos socialinės globos asmens namuose skyrimo, teikimo ir mokėjimo tvarkos aprašo patvirtinimo“ pakeitimo. Pranešėja A. Liesytė.

14. Dėl Klaipėdos miesto savivaldybės tarybos 2015 m. vasario 19 d. sprendimo Nr. T2‑18 „Dėl Dienos socialinės globos institucijoje skyrimo, teikimo ir mokėjimo už paslaugą tvarkos aprašo patvirtinimo“ pakeitimo. Pranešėja A. Liesytė.

15. Dėl Klaipėdos miesto savivaldybės tarybos 2013 m. gruodžio 18 d. sprendimo Nr. T2‑327 „Dėl trumpalaikės ir ilgalaikės socialinės globos išlaidų iš savivaldybės biudžeto finansavimo maksimalaus dydžio patvirtinimo“ pakeitimo. Pranešėja A. Liesytė.

16. Dėl Klaipėdos miesto savivaldybės tarybos 2008 m. lapkričio 27 d. sprendimo Nr. T2‑403 „Dėl Socialinės paramos tarybos nuostatų patvirtinimo“ pakeitimo. Pranešėja A. Liesytė.

17. Dėl Klaipėdos miesto savivaldybės aplinkos apsaugos rėmimo specialiosios programos 2020 metų priemonių vykdymo ataskaitos patvirtinimo. Pranešėja R. Jievaitienė.

18. Dėl Klaipėdos miesto savivaldybės aplinkos apsaugos rėmimo specialiosios programos 2021 metų priemonių patvirtinimo. Pranešėja R. Jievaitienė.

19. Dėl Klaipėdos miesto savivaldybės tarybos 2009 m. spalio 29 d. sprendimo Nr. T2‑353 „Dėl Klaipėdos miesto savivaldybės gyvenamųjų patalpų nuomos mokesčio administravimo tvarkos aprašo patvirtinimo“ pripažinimo netekusiu galios. Pranešėja L. Murauskienė.

20. Dėl savivaldybės būsto nuomos sąlygų pakeitimo. Pranešėja L. Murauskienė.

21. Dėl viešosios įstaigos Klaipėdos krašto buriavimo sporto mokyklos „Žiemys“ dalininkų kapitalo didinimo. Pranešėjas E. Simokaitis.

22. Dėl savivaldybės būstų ir neįrengtų pastogių dalių pardavimo. Pranešėjas E. Simokaitis.

23. Dėl turto perdavimo valdyti, naudoti ir disponuoti patikėjimo teise Klaipėdos miesto savivaldybės biudžetinėms įstaigoms. Pranešėjas E. Simokaitis.

24. Dėl įgaliojimų atstovauti Klaipėdos regiono plėtros tarybos visuotiniuose dalyvių susirinkimuose suteikimo. Pranešėjas M. Vitkus.

1. SVARSTYTA. Pritarimas Klaipėdos miesto savivaldybės administracijos direktoriaus ir Klaipėdos miesto savivaldybės administracijos 2020 metų veiklos bei Klaipėdos miesto savivaldybės 2020–2022 metų strateginio veiklos plano įgyvendinimo 2020 metais ataskaitoms.

Pranešėjas – G. Neniškis, Savivaldybės administracijos direktorius, pristato savivaldybės administracijos 2020 metų veiklos bei savivaldybės 2020–2022 metų strateginio veiklos plano įgyvendinimo 2020 metais ataskaitas, atsako į Tarybos narių klausimus.

S. Budinas kalba frakcijos vardu. Sako, kad miestas smarkiai vėlavo, suteikiant pagalbą verslui pandemijos metu, ir kad tai sukėlė vienokį ar kitokį maištą verslo struktūrose. Pažymi, kad nors ir buvo užtikrintas darbų tęstinumas, jį neramina Atgimimo aikštės, Vingio pasažo remonto darbų, naujos mokyklos statybos projektų įgyvendinimas. Teigia, kad Savivaldybės administracijos darbo efektyvumas po struktūros pertvarkos nepagerėjo.

N. Puteikienė sako, kad nepritars ataskaitai, nes mano, jog tik bendruomenės dėka yra nekertamas Girulių miškas. Pažymi, kad praėjusius metus galima vadinti želdinių naikinimo metai.

E. Mantulova kalba frakcijos vardu. Sako, kad nors metai ir buvo sunkūs, bendri pasiekti rezultatai Savivaldybėje yra geri. Siūlo pritarti ataskaitai.

L. Skrupskelienė sako, kad miesto gatvės ir šaligatviai yra nevalomi, o šiukšlių konteineriai kiemuose nuolat yra perpildyti. Mano, kad Savivaldybei pirmiausia reikia „susitvarkyti savo kieme“, o tada reikalauti iš kitų.

J. Simonavičiūtė sako, kad pertvarkius Savivaldybės administracijos struktūrą, buvo sugriauta sistema ir dabar visa atsakomybė tenka direktoriui, kurios jis nenori prisiimti, o patarėjų –nesimato. Teigia, kad Savivaldybė turi pasikliauti visuomenės nuomone ir su ja tartis prieš pradedant rengti projektus, kad turėti teisingą sprendimą. Taip pat, mano, kad ataskaitoje trūksta kritiškumo, ir kad joje reikia ne pasiteisinimų, o įvertinimo, ką buvo galima daryti kitaip, kad rezultatas būtų pasiektas. Mano, kad susilaikys tvirtinant ataskaitą.

A. Petraitis padėkoja už tinkamai pateiktą ataskaitą. Sako, kad nesutinka su nuomone, kad struktūros pertvarka atnešė neigiamų rezultatų. Mano, kad dėl pandemijos metai buvo sunkūs, todėl ne viskas vyko sklandžiai. Teigia, kad pritars ataskaitai.

A. Vaitkus kalba frakcijos vardu. Sako, kad ilgą laiką Savivaldybė neišsprendžia senų problemų – nevalo gatvių, darko želdinius. Teigia, kad nesupranta, kodėl Savivaldybė savo lūkesčiuose, jos pavaldume esančioms įmonėms, nustato 30 procentų ir daugiau bendro pelningumo rodiklius. Tada kosminėmis kainomis yra apmokestinami turgaus prekeiviai ir kyla produktų kainos, klaipėdiečiai tenka mokėti didžiausią kainą už šilumą, šiukšlių išvežimą. Pažymi, kad viena iš rimčiausių padarytų direktoriaus klaidų praėjusiais metais buvo pritarimas Vyriausybės nutarimui Girulių miško klausimu. Mano, kad reikėjo direktoriui pripažinti klaidą, o ne interpretuoti jos aplinkybes. Tačiau yra dėkingas, kad kartu buvo sukurtas sprendinys, kurį įgyvendinus klaipėdiečiams ženkliai sumažės geležinkelio keliamas triukšmas, bus atlaisvintos kai kurios sankryžos. Taip pat, džiaugiasi pradėtais darbais Šilutės plente ir Baltijos prospekte, Tauralaukyje. Pažymi, kad frakcija mano, kad viskas nėra taip blogai, kad reikėtų nepritarti direktoriaus ataskaitai.

R. Didžiokas sako, kad švietimo programoje iš planuotų 59 ugdymo priemonių yra 9 įvykdytos iš dalies, neįvykdyta tik viena, kultūros programoje iš 29 priemonių 18 buvo pilnai įvykdytos, 9 – iš dalies, neįvykdytos – 2, kūno kultūros ir sporto programoje iš 39 įvykdyta tik 18 priemonių, kitos – iš dalies. Mano, kad dalies suplanuotų priemonių dėl pandemijos ir nebuvo galima įvykdyti. Savivaldybės administracijai linki, šalia būtinų ugdymo projektų, plėtoti ir įgyvendinti ugdymo procesų skaitmenizavimą, atnaujinti kompiuterinius tinklus, taikyti šiuolaikinius ugdymo metodus ir technologijų priemones. Siūlo Tarybai pritarti ataskaitai.

E. Kvederis pažymi, kad būtų buvę daugiau koncentruoto darbo, jei būtų labiau bendradarbiaujama su opozicija ir visais Tarybos nariais.

A. Šimkus sako, kad frakcija dėkoja direktoriui ir darbuotojams už darbą sunkiu periodu ir siūlo pritarti pateiktai ataskaitai.

K. Bagdonas sako, kad direktoriaus ataskaita yra viso Savivaldybės administracijos kolektyvo ataskaita. Teigia, kad Sveikatos ir socialinių reikalų komitete į opozicijos teikiamus siūlymus dažniausiai yra atsižvelgiama. Pažymi, kad miesto biudžetas yra teigiamas, miestas ir toliau gražėja, projektai yra vykdomi. Mano, kad nepritarti ataskaitai, reikštų, kad Taryba nepritaria savo darbui. Siūlo pritarti ataskaitai.

V. Radvila siūlo atkreipti Savivaldybės administracijai dėmesį į informacinių technologijų svarbą, nes savivaldybė tampa virtuali. Teigia, kad reikia investuoti į šį sektorių ir keisti darbo užmokesčio aprašą, teikiant prioritetą informacinių technologijų specialistų darbo užmokesčiui.

A. Velykienė sako, kad ne viskas buvo padaryta, kad paslaugos gyventojams būtų suteikiamos virtualiai ir būtų įgyvendinti jų lūkesčiai. Ataskaitoje pasigedo didesnio požiūrio į esamas socialines problemas bei jų sprendimą. Mano, kad ateityje direktorius ir pavaduotojai turėtų dalyvauti komitetų posėdžiuose.

G. Neniškis apibendrina pastabas.

NUSPRĘSTA. Pritarti sprendimo projektui. Priimti sprendimą dėl pritarimo Klaipėdos miesto savivaldybės administracijos direktoriaus ir Klaipėdos miesto savivaldybės administracijos 2020 metų veiklos bei Klaipėdos miesto savivaldybės2020 –2022 metų strateginio veiklos plano įgyvendinimo 2020 metais ataskaitoms:

„1. Pritarti Klaipėdos miesto savivaldybės administracijos direktoriaus ir Klaipėdos miesto savivaldybės administracijos 2020 metų veiklos ataskaitai (pridedama).

2. Pritarti Klaipėdos miesto savivaldybės 2020–2022 metų strateginio veiklos plano įgyvendinimo 2020 metais ataskaitai (pridedama).“.

BALSUOTA: už – 23, prieš – 1, susilaiko – 7.

2. SVARSTYTA. Pritarimas Klaipėdos miesto savivaldybės ir mero 2020 metų veiklos ataskaitai.

Pranešėjas – V. Grubliauskas, Savivaldybės meras, pristato Klaipėdos miesto savivaldybės ir mero ataskaitą, atsako į Tarybos narių klausimus.

E. Kvederis sako, kad šioje kadencijoje pasigedo mero veržlumo, iniciatyvos ir komandinio darbo. Teigia, kad meras neišnaudojo kiekvieno Tarybos nario potencialo ir netelkė komandos.

N. Puteikienė sako, kad neigiamai vertina mero veiklą. Mano, kad yra gėdinga, kaip buvo sprendžiamas Girulių geležinkelio klausimas. Teigia, kad nebuvo siekiama ir nieko nebuvo daroma, kad į Bendrąjį planą būtų įtrauktas draustinio steigimas ir nebuvo sprendžiamas geležinkelio stoties perkėlimo klausimas.

E. Mantulova kalba frakcijos vardu. Sako, kad tai, kas mero ataskaitoje buvo įgarsinta, buvo atlikta su Tarybos narių pagalba. Mano, kad Taryba turėtų vieningai pritarti atskaitai, nes ji atspindi visos Tarybos darbo rezultatus.

A. Vaitkus sako, kad kadencijos pradžioje Tarybos nariai negavo pilnos informacijos apie pandemiją, o parengtas kartu su frakcijomis COVID 19 situacijų valdymo planas nebuvo panaudotas pilna apimtimi. Pažymi, kad valdančioji dauguma susiskaldė ir dabar ji nebėra dauguma. Atkreipia dėmesį į tai, kad frakcijai nemažai klausimų kelia mero komandos narių įsidarbinimas savivaldybei pavaldžiose įstaigose, atskirais atvejais be konkursų. Pažymi, kad frakcija šiuo klausimu balsuos laisvai, o jis pritars ataskaitą.

L. Skrupskelienė sako, kad pandemija valdančiajai daugumai ir merui buvo kaip pagalba, siekiant pateisinti neveiklumą.

K. Bagdonas sako, kad merui, jo komandai ir Savivaldybės administracijai teko didžiulis krūvis kovoje su COVID 19. Sunkiu metu meras ėmėsi lyderystės ir dalyvavo visuose pasitarimuose, sprendžiant skubius ir sudėtingus pandemijos suvaldymo klausimus. Teigia, kad pritars ataskaitai.

J. Simonavičiūtė sako, kad stringa savivaldybės biudžetinių ir viešųjų įstaigų vadovų skyrimo klausimas, ir kad yra problemų su savivaldybės įmonių priežiūra. Meras pilnos informacijos apie tas problemas negauna, todėl mano, kad prie Tarybos ir mero sekretoriato turėtų būti įsteigtas personalo vadybininko etatas.

R. Didžiokas sako, kad statistika rodo, jog Klaipėdos ekonominiai rodikliai yra geri. Siūlo pritarti ataskaitai.

A. Kaveckis sako, kad meras įdėjo labai daug pastangų ir pasižymėjo kaip lyderis, siekiant suvaldyti pandemiją bei suvienyti Tarybą. Siūlo pritarti ataskaitai ir siekti gerovės klaipėdiečiams.

A. Šimkus kalba frakcijos vardu. Sako, kad ataskaita yra pakankamai išsami, jai reikia pritarti.

S. Budinas kalba frakcijos vardu. Sako, kad pasigedo mero aktyvios pozicijos ir ryžtingų veiksmų dėl Girulių miško išsaugojimo bei vadovų į savivaldybės įmonių postus skyrimo. Siūlo merui telkti visus Tarybos narius, naudotis ir opozicijos kompetencijomis bei patirtimi visų klaipėdiečių labui.

A. Velykienė sako, kad mero ataskaita galėjo būti platesnė strateginiu požiūriu į Klaipėdos miestą, ir kad joje meras galėjo apžvelgti nuveiktus darbus, numatytus miesto 2013-2020 metų strateginiame plėtros plane.

R. Taraškevičius informuoja, kad balsuos už mero ataskaitą.

A. Barbšys siūlo visiems pritarti mero ataskaitai.

A. Cesiulis sako, kad meras nėra lyderis populistas, ir kad jis dirba kiekvieną dieną darbus, kurie jam priklauso.

V. Grubliauskas apibendrina pastabas.

NUSPRĘSTA. Pritarti sprendimo projektui. Priimti sprendimą dėl pritarimo Klaipėdos miesto savivaldybės ir mero 2020 metų veiklos ataskaitai:

„1. Pritarti Klaipėdos miesto savivaldybės ir mero 2020 metų veiklos ataskaitai (pridedama).

2. Skelbti apie šį sprendimą vietinėje spaudoje ir Klaipėdos miesto savivaldybės interneto svetainėje.“.

BALSUOTA: už – 22, prieš – 2, susilaiko – 7.

V. Raugelė pristato viešą pareiškimą dėl darbo opozicijoje.

J. Simonavičiūtė pristato pareiškimą dėl darbo opozicijoje.

3. SVARSTYTA. Ilgalaikės paskolos ėmimas investicijų projektams finansuoti.

Pranešėja – K. Petraitienė, Finansų skyriaus vedėja.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos, Miesto plėtros ir strateginio planavimo, Miesto ūkio ir aplinkosaugos bei Kultūros, švietimo ir sporto komitetai. Finansų ir ekonomikos komitetas įpareigojo rengėją: „pateikti kas ketvirtį komitetui informaciją apie biudžeto pajamų vykdymą, atkreipiant dėmesį į GPM dalį.“.

NUSPRĘSTA. Pritarti sprendimo projektui. Priimti sprendimą dėl ilgalaikės paskolos ėmimo investicijų projektams finansuoti:

„1. Imti ilgalaikę 5338,0 tūkst. eurų paskolą ne ilgesniam kaip 5 metų terminui investicijų projektams finansuoti.

2. Įgalioti Klaipėdos miesto savivaldybės administracijos direktorių pasirašyti paskolos sutartį.

3. Skelbti šį sprendimą Klaipėdos miesto savivaldybės interneto svetainėje.“.

BALSUOTA: už – 29, prieš – 0, susilaiko – 0.

4. SVARSTYTA. Klaipėdos miesto savivaldybės tarybos 2020 m. gruodžio 22 d. sprendimo Nr. T2 286 „Dėl Klaipėdos miesto savivaldybės infrastruktūros plėtros įmokos tarifų nustatymo ir Klaipėdos miesto savivaldybės infrastruktūros plėtros įmokos mokėjimo ir atleidimo nuo jos mokėjimo tvarkos aprašo patvirtinimo“ pakeitimas.

Pranešėjas – A. Kačalinas, Teisės skyriaus vedėjas.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos, Miesto plėtros ir strateginio planavimo bei Miesto ūkio ir aplinkosaugos komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2020 m. gruodžio 22 d. sprendimo Nr. T2 286 „Dėl Klaipėdos miesto savivaldybės infrastruktūros plėtros įmokos tarifų nustatymo ir Klaipėdos miesto savivaldybės infrastruktūros plėtros įmokos mokėjimo ir atleidimo nuo jos mokėjimo tvarkos aprašo patvirtinimo“ pakeitimo:

„1. Pakeisti Klaipėdos miesto savivaldybės tarybos 2020 m. gruodžio 22 d. sprendimą Nr. T2 286 „Dėl Klaipėdos miesto savivaldybės infrastruktūros plėtros įmokos tarifų nustatymo ir Klaipėdos miesto savivaldybės infrastruktūros plėtros įmokos mokėjimo ir atleidimo nuo jos mokėjimo tvarkos aprašo patvirtinimo“:

1.1. papildyti 1.3 papunkčiu:

„1.3. savivaldybės infrastruktūros įmokos tarifą, taikomą statiniams Smiltynėje, – 0 Eur už kvadratinį metrą;“;

1.2. papildyti 1.4 papunkčiu:

„1.4. savivaldybės infrastruktūros įmokos tarifą, taikomą I grupės nesudėtingiems statiniams, – 0 Eur už kvadratinį metrą.“;

1.3. pakeisti nurodytu sprendimu patvirtintą Klaipėdos miesto savivaldybės infrastruktūros plėtros įmokos mokėjimo ir atleidimo nuo jos mokėjimo tvarkos aprašą ir papildyti 18 punktu:

„18. Savivaldybės infrastruktūros plėtros įmoka nemokama, kai prašymas gauti statybą leidžiantį dokumentą statiniui statyti ar rekonstruoti pateiktas iki 2020 m. gruodžio 31 d., nesvarbu, ar prašymas IS „Infostatyba“ buvo pažymėtas kaip priimtas.“

2. Nustatyti, kad statytojai, iki šio sprendimo įsigaliojimo sumokėję savivaldybės infrastruktūros įmokas šio sprendimo 1.1, 1.2 ir 1.3 papunkčiuose nurodytais atvejais, atleidžiami nuo jų sumokėjimo ir sumokėtos įmokos statytojams grąžinamos.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 28, prieš –0 , susilaiko – 0.

5. SVARSTYTA. Neįgaliųjų sporto projektų finansavimo iš Klaipėdos miesto savivaldybės biudžeto tvarkos aprašo patvirtinimas.

Pranešėja – R. Rumšienė, Sporto skyriaus vedėja.

R. Rumšienė ir A. Dirgėlienė pristato sprendimo projektą, atsako į pateiktus klausimus.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos bei Kultūros, švietimo ir sporto komitetai. Finansų ir ekonomikos komitetas įpareigojo rengėją: „pateikti (gegužės mėn.) komitetui informaciją apie lėšų poreikį neįgaliųjų sportui (finansavimo galimybių peržiūrėjimui).“.

V. Dambrauskas sako, kad G. Čepas, negaudamas jokio finansavimo, daro viską, kad negalią turintys žmonės galėtų sportuoti. Teigia, kad Savivaldybė turi padėti tokiems žmonėms susitvarkyti dokumentus.

E. Kvederis siūlo Tarybai šiandien patvirtinti sporto projektų finansavimo tvarką, kad nesustotų procesas, o G. Čepo problemas svarstyti atskirai.

L. Juknienė sako, kad Kultūros, švietimo ir sporto komitetas sprendimo projektui pritarė vienbalsiai, todėl siūlo jam pritarti. G. Čepui siūlo, kuo skubiau susitvarkyti savo įstatus ir teikti paraišką.

V. Raugelė sako, kad pagrindinis uždavinys Savivaldybės administracijai yra bendros tvarkos aprašo visiems savivaldybės projektams rengimas. Pažymi, kad ne visos organizacijos sugeba paruošti ir pateikti paraiškas, nes aprašai ir tvarkos nustatytos per sudėtingos. Mano, kad jas reikėtų supaprastinti. Sprendimo projektui siūlo pritarti.

K. Bagdonas sako, kad paraiškas parengti nėra sudėtinga, reikia tik minimalių žinių. Mano, kad paraiškų pateikimo tvarka turi būti palikta tokia, kokia dabar yra.

A. Velykienė sako, kad savivalda turi skirti didesnį dėmesį nevyriausybiniam sektoriui ir padėti joms parengti paraiškas projektų finansavimui.

S. Budinas sako, kad pagalbos organizacijoms, rengiant paraiškas, Savivaldybė turi skirti daugiau. Sprendimo projektui siūlo pritarti.

N. Puteikienė sako, kad Tarybai šiandien pritarus sprendimo projektui, problemos liks neišspręstos.

NUSPRĘSTA. Pritarti sprendimo projektui. Priimti sprendimą dėl Neįgaliųjų sporto projektų finansavimo iš Klaipėdos miesto savivaldybės biudžeto tvarkos aprašo patvirtinimo:

„1. Patvirtinti Neįgaliųjų sporto projektų finansavimo iš Klaipėdos miesto savivaldybės biudžeto tvarkos aprašą (pridedama).

2. Įpareigoti Klaipėdos miesto savivaldybės administracijos direktorių parengti ir įsakymu patvirtinti neįgaliųjų sporto projektų vertinimo kriterijų aprašą.

3. Nustatyti, kad kvietimas dėl neįgaliųjų sporto projektų finansavimo 2021 metams skelbiamas ne vėliau kaip iki šių metų balandžio 15 d.

4. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 21, prieš – 4, susilaiko – 4.

6. SVARSTYTA. Klaipėdos miesto savivaldybės senjorų tarybos sudėties patvirtinimas.

Pranešėja – A. Valadkienė, Jaunimo ir bendruomenių reikalų koordinavimo grupės vadovė.

V. Grubliauskas informuoja, kad sprendimo projektą svarstė Sveikatos ir socialinių reikalų komitetas, jam pritarė su pakeitimu: „ištaisyti techninę klaidą ir sprendimo projekto pavadinime vietoje „Klapėdos“ parašyti „Klaipėdos.“.

V. Grubliausko siūlymu, bendru sutarimu, pritarta klaidos taisymui.

NUSPRĘSTA. Pritarti sprendimo projektui (su pakeitimu). Priimti sprendimą dėl Klaipėdos miesto savivaldybės senjorų tarybos sudėties patvirtinimo:

„1. Patvirtinti šios sudėties Klaipėdos miesto savivaldybės senjorų tarybą:

1.1. Kristina Buslajeva, Klaipėdos miesto pagyvenusių žmonių asociacijos atstovė;

1.2. Zita Čekanauskienė, Klaipėdos miesto socialiai remtinų gyventojų klubo „Rūta“ atstovė;

1.3. Vygantas Elekšis, viešosios įstaigos Klaipėdos sporto klubo „KK ranga“ atstovas;

1.4. Romaldas Idzelevičius, Klaipėdos miesto savivaldybės tarybos Kultūros, švietimo ir sporto komiteto atstovas;

1.5. Janina Jokubauskienė, viešosios įstaigos „Trečiasis amžius“ atstovė;

1.6. Nastazija Kaupienė, Klaipėdos miesto pagyvenusių žmonių asociacijos atstovė;

1.7. Regina Kazlauskienė, viešosios įstaigos „Trečiasis amžius“ atstovė;

1.8. Lina Papievytė-Krivickienė, Klaipėdos miesto savivaldybės kultūros centro Žvejų rūmų atstovė;

1.9. Antanas Kontautas, Klaipėdos miesto savivaldybės tarybos Sveikatos ir socialinių reikalų komiteto atstovas;

1.10. Valerija Miliauskienė, Klaipėdos miesto pagyvenusių žmonių asociacijos atstovė;

1.11. Algimantas Mečislovas Olšauskas, asociacijos „Lietuvos pensininkų susivienijimas“ atstovas;

1.12. Birutė Petraitienė, viešosios įstaigos „Trečiasis amžius“ atstovė;

1.13. Deividas Petrolevičius, Klaipėdos miesto savivaldybės administracijos atstovas;

1.14. Irena Julija Toliušienė, VšĮ senjorų šokių kolektyvo „Klaipėdos zunda“ atstovė;

1.15. Janina Žemaičiūnienė, Lietuvos pensininkų sąjungos „Bočiai“ atstovė.

2. Skelbti šį sprendimą Klaipėdos miesto savivaldybės interneto svetainėje.“.

BALSUOTA: už – 29, prieš – 0, susilaiko – 0.

7. SVARSTYTA. Klaipėdos miesto savivaldybės tarybos 2020 m. rugsėjo 24 d. sprendimo Nr. T2-227 „Dėl Mokinių dalyvaujamojo biudžeto iniciatyvos projektų atrankos ir finansavimo tvarkos aprašo patvirtinimo“ pakeitimas.

Pranešėja – A. Valadkienė, Jaunimo ir bendruomenių reikalų koordinavimo grupės vadovė.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2020 m. rugsėjo 24 d. sprendimo Nr. T2 227 „Dėl Mokinių dalyvaujamojo biudžeto iniciatyvos projektų atrankos ir finansavimo tvarkos aprašo patvirtinimo“ pakeitimo:

„1. Pakeisti Mokinių dalyvaujamojo biudžeto iniciatyvos projektų atrankos ir finansavimo tvarkos aprašą, patvirtintą Klaipėdos miesto savivaldybės tarybos 2020 m. rugsėjo 24 d. sprendimu Nr. T2-227 „Dėl Mokinių dalyvaujamojo biudžeto iniciatyvos projektų atrankos ir finansavimo tvarkos aprašo patvirtinimo“:

1.1. pakeisti 4 punktą ir jį išdėstyti taip:

„4. Mokyklos, norinčios dalyvauti šioje priemonėje, privalo pateikti prašymą Savivaldybės administracijos direktoriui. Jos įtraukiamos į priemonę vykdančių mokyklų sąrašą, kurį tvirtina Savivaldybės administracijos direktorius, ir su jomis pasirašomos sutartys, kurių forma patvirtinta Savivaldybės administracijos direktoriaus įsakymu.“;

1.2. pakeisti 12.1 papunktį ir jį išdėstyti taip:

„12.1. vieno projekto įgyvendinimo vertė negali viršyti 1500 Eur;“;

1.3. pakeisti 28 punktą ir jį išdėstyti taip:

„28. Mokyklos viešą atranką organizuoja visuotinio susirinkimo būdu arba elektroniniu būdu, užtikrindamos mokinių balsų slaptumą. Viešos atrankos vykdymas, eiga ir balsų skaičiavimo tvarka yra patvirtinama mokyklos direktoriaus įsakymu.“;

1.4. pakeisti 29 punktą ir jį išdėstyti taip:

„29. Visuotinio susirinkimo metu arba elektroninėje erdvėje projektų idėjų pareiškėjai drauge su mentoriais pristato galutinius savo idėjų siūlymus su lydimąją medžiaga (nuotraukos, brėžiniai, piešiniai ir pan.). Kiekvienam pristatymui skiriama iki 10 min.“;

1.5. pakeisti 30 punktą ir jį išdėstyti taip:

„30. Po idėjų pristatymų ir aptarimų mokiniai kviečiami balsuoti ir išrinkti aktualiausias, mokyklos bendruomenei reikšmingiausias idėjas. Balsavimas vyksta slaptu būdu, balsavimo lapelį įmetant į balsavimo dėžę, o balsuojant elektroniniu būdu – užpildant mokyklos nustatytą formą.“;

1.6. pakeisti 45 punktą ir jį išdėstyti taip:

„45. Mokykla, gavusi iš mentorių projekto rezultatų ataskaitas, per 15 d. d. nuo projektų įgyvendinimo pabaigos užpildo Tvarkos aprašo 3 priede nustatytos formos bendrą visų projektų veiklos rezultatų ir biudžeto ataskaitą ir ją pateikia Savivaldybės administracijos Jaunimo ir bendruomenių reikalų koordinavimo grupei.“;

1.7. pakeisti 3 priedą ir jį išdėstyti nauja redakcija (pridedama).

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 29, prieš – 0, susilaiko – 0.

8. SVARSTYTA. Dailės kūrinių statymo (įrengimo) ir nukeldinimo Klaipėdos miesto viešosiose vietose taisyklių patvirtinimas.

Pranešėjas – E. Deltuvaitė, Kultūros skyriaus vedėjas, pristato sprendimo projektą.

V. Grubliauskas informuoja, kad sprendimo projektą svarstė Finansų ir ekonomikos bei Kultūros, švietimo ir sporto komitetai, jam pritarė su pastabomis.

N. Puteikienė siūlo nepritarti sprendimo projektui ir taisykles tobilinti, kad jose būtų numatytas moraliai pasenusių, nepripažintų dailės kūriniais objektų nukeldinimas.

V. Raugelė sako, kad negalės pritarti sprendimo projektui, nes tvarkoje yra daug neišspręstų klausimų dėl kriterijų, sprendimų priėmimo.

R. Taraškevičius siūlo pritarti pateiktam sprendimo projektui. Sako, kad taisykles bus galima koreguoti, o jei yra kokių pastabų, teikti jas rengėjams, kad inicijuotų taisyklių koregavimą.

E. Deltuvaitė informuoja, kad Kultūros, švietimo ir sporto komitetas sprendimo projektui pritarė su siūlymu: „Įtraukti į ekspertų grupę bendruomeninių ir visuomeninių organizacijų atstovus.“.

Finansų ir ekonomikos komitetas nusprendė: „Pritarti pateiktam sprendimo projektui su siūlymu - pakoreguoti Dailės kūrinių statymo (įrengimo) ir nukeldinimo Klaipėdos miesto viešosiose vietose taisykles - paliekant galimybę be konkurso priimti (meninius kūrinius) dovanas (pritarta bendru sutarimu už-7).“.

E. Deltuvaitė sako, kad Savivaldybės administracija atsižvelgė į visas komitetų pastabas ir pateikė Tarybai pakoreguotas taisykles.

V. Grubliauskas siūlo apsispręsti dėl siūlomų pakeitimu. Bendru sutarimu pritarta Savivaldybės administracijos siūlomiems pakeitimams.

NUSPRĘSTA. Pritarti sprendimo projektui (su pakeitimu). Priimti sprendimą dėl Dailės kūrinių statymo (įrengimo) ir nukeldinimo Klaipėdos miesto viešosiose vietose taisyklių patvirtinimo:

„1. Patvirtinti Dailės kūrinių statymo (įrengimo) ir nukeldinimo Klaipėdos miesto viešosiose vietose taisykles (pridedama).

2. Pripažinti netekusiu galios Klaipėdos miesto savivaldybės tarybos 2010 m. vasario 25 d. sprendimą Nr. T2-49 „Dėl Dailės kūrinių statymo (įrengimo) ir nukeldinimo Klaipėdos miesto viešosiose vietose taisyklių patvirtinimo“.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 22, prieš – 0, susilaiko – 7.

9. SVARSTYTA. Sutikimas reorganizuoti biudžetinę įstaigą Klaipėdos lopšelį-darželį „Šermukšnėlė“.

Pranešėja – L. Prižgintienė, Švietimo skyriaus vedėja.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl sutikimo reorganizuoti biudžetinę įstaigą Klaipėdos lopšelį-darželį „Šermukšnėlė“:

„1. Sutikti, kad nuo 2021 m. rugpjūčio 31 d. Klaipėdos miesto savivaldybės biudžetinė įstaiga Klaipėdos lopšelis-darželis „Šermukšnėlė“ (juridinio asmens kodas – 190419839) būtų reorganizuojamas jungimo būdu ir prijungtas prie Klaipėdos miesto savivaldybės biudžetinės įstaigos Klaipėdos lopšelio-darželio „Čiauškutė“ (juridinio asmens kodas – 190433792).

2. Nustatyti, kad:

2.1. reorganizavimo tikslas – optimizuoti Klaipėdos miesto savivaldybės biudžetinių švietimo įstaigų, įgyvendinančių ikimokyklinio ir priešmokyklinio ugdymo programas, tinklą, jų valdymą ir veiklą, racionaliai ir tikslingai naudoti materialinius, finansinius ir specialistų išteklius;

2.2. reorganizavimo būdas – prijungimas;

2.3. reorganizuojama biudžetinė įstaiga – Klaipėdos lopšelis-darželis „Šermukšnėlė“ (Baltijos pr. 63, LT-94126 Klaipėda, juridinio asmens kodas – 190419839);

2.4. reorganizavime dalyvaujanti biudžetinė įstaiga – Klaipėdos miesto savivaldybės biudžetinė įstaiga Klaipėdos lopšelis-darželis „Čiauškutė“ (Baltijos pr. 55, LT-94125 Klaipėda, Juridinio asmens kodas – 190433792);

2.5. po reorganizavimo veiksianti biudžetinė įstaiga – Klaipėdos miesto savivaldybės biudžetinė įstaiga Klaipėdos lopšelis-darželis „Čiauškutė“ (Baltijos pr. 55, LT-94125 Klaipėda, juridinio asmens kodas – 190433792), kuri perims visas reorganizuojamos biudžetinės įstaigos Klaipėdos lopšelio-darželio „Šermukšnėlė“ teises ir pareigas;

2.6. po reorganizavimo veiksiančios biudžetinės įstaigos funkcijos bus nustatytos Klaipėdos miesto savivaldybės biudžetinės įstaigos Klaipėdos lopšelio-darželio „Čiauškutė“ nuostatuose. Pagrindinė veiklos sritis – švietimas;

2.7. po reorganizavimo veiksiančios biudžetinės įstaigos savininko teises ir pareigas įgyvendinanti institucija – Klaipėdos miesto savivaldybės taryba.

3. Įpareigoti Klaipėdos miesto savivaldybės biudžetinės įstaigos Klaipėdos lopšelio-darželio „Šermukšnėlė“ ir Klaipėdos miesto savivaldybės biudžetinės įstaigos Klaipėdos lopšelio-darželio „Čiauškutė“ direktorius:

3.1. parengti Lietuvos Respublikos civilinio kodekso ir Lietuvos Respublikos biudžetinių įstaigų įstatymo 14 straipsnio 6 dalimi nustatyta tvarka Klaipėdos miesto savivaldybės biudžetinės įstaigos Klaipėdos lopšelio-darželio „Šermukšnėlė“ reorganizavimo sąlygų aprašą iki 2021 m. balandžio 2 d. ir apie reorganizavimo sąlygų aprašo parengimą paskelbti viešai;

3.2. pateikti ne vėliau kaip pirmą Klaipėdos miesto savivaldybės biudžetinės įstaigos Klaipėdos lopšelio-darželio „Šermukšnėlė“ reorganizavimo sąlygų aprašo viešojo paskelbimo dieną Klaipėdos miesto savivaldybės biudžetinės įstaigos Klaipėdos lopšelio-darželio „Šermukšnėlė“ reorganizavimo sąlygų aprašą VĮ Registrų centro Juridinių asmenų registrui;

3.3. pranešti raštu visiems Klaipėdos miesto savivaldybės biudžetinės įstaigos Klaipėdos lopšelio-darželio „Šermukšnėlė“ kreditoriams apie įstaigos reorganizavimo sąlygų aprašo parengimą iki 2021 m. balandžio 10 d.;

3.4. teisės aktų nustatyta tvarka parengti Klaipėdos miesto savivaldybės biudžetinės įstaigos Klaipėdos lopšelio-darželio „Čiauškutė“ nuostatų projektą ir pateikti jį tvirtinti Klaipėdos miesto savivaldybės tarybai.

4. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 28, prieš – 0, susilaiko – 0.

10. SVARSTYTA. Sutikimas reorganizuoti biudžetinę įstaigą Klaipėdos lopšelį-darželį „Boružėlė“.

Pranešėja – L. Prižgintienė, Švietimo skyriaus vedėja.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl sutikimo reorganizuoti biudžetinę įstaigą Klaipėdos lopšelį-darželį „Boružėlė“ :

„1. Sutikti, kad nuo 2021 m. rugpjūčio 31 d. Klaipėdos miesto savivaldybės biudžetinė įstaiga Klaipėdos lopšelis-darželis „Boružėlė“ (juridinio asmens kodas – 190421676) būtų reorganizuojamas jungimo būdu ir prijungtas prie Klaipėdos miesto savivaldybės biudžetinės įstaigos Klaipėdos lopšelio-darželio „Traukinukas“ (juridinio asmens kodas – 190427558).

2. Nustatyti, kad:

2.1. reorganizavimo tikslas – optimizuoti Klaipėdos miesto savivaldybės biudžetinių švietimo įstaigų, įgyvendinančių ikimokyklinio ir priešmokyklinio ugdymo programas, tinklą, jų valdymą ir veiklą, racionaliai ir tikslingai naudoti materialinius, finansinius ir specialistų išteklius;

2.2. reorganizavimo būdas – prijungimas;

2.3. reorganizuojama biudžetinė įstaiga – Klaipėdos lopšelis-darželis „Boružėlė“ (Danės g. 29, LT-92112 Klaipėda, juridinio asmens kodas – 190421676);

2.4. reorganizavime dalyvaujanti biudžetinė įstaiga – Klaipėdos miesto savivaldybės biudžetinė įstaiga Klaipėdos lopšelis-darželis „Traukinukas“ (S. Daukanto g. 39, LT-92229 Klaipėda, Juridinio asmens kodas – 190427558);

2.5. po reorganizavimo veiksianti biudžetinė įstaiga – Klaipėdos miesto savivaldybės biudžetinė įstaiga Klaipėdos lopšelis-darželis „Traukinukas“ (S. Daukanto g. 39, LT-92229 Klaipėda, juridinio asmens kodas – 190427558), kuri perims visas reorganizuojamos biudžetinės įstaigos Klaipėdos lopšelio-darželio „Boružėlė“ teises ir pareigas;

2.6. po reorganizavimo veiksiančios biudžetinės įstaigos funkcijos bus nustatytos Klaipėdos miesto savivaldybės biudžetinės įstaigos Klaipėdos lopšelio-darželio „Traukinukas“ nuostatuose. Pagrindinė veiklos sritis – švietimas;

2.7. po reorganizavimo veiksiančios biudžetinės įstaigos savininko teises ir pareigas įgyvendinanti institucija – Klaipėdos miesto savivaldybės taryba.

3. Įpareigoti Klaipėdos miesto savivaldybės biudžetinės įstaigos Klaipėdos lopšelio-darželio „Boružėlė“ ir Klaipėdos miesto savivaldybės biudžetinės įstaigos Klaipėdos lopšelio-darželio „Traukinukas“ direktorius:

3.1. parengti Lietuvos Respublikos civilinio kodekso ir Lietuvos Respublikos biudžetinių įstaigų įstatymo 14 straipsnio 6 dalimi nustatyta tvarka Klaipėdos miesto savivaldybės biudžetinės įstaigos Klaipėdos lopšelio-darželio „Boružėlė“ reorganizavimo sąlygų aprašą iki 2021 m. balandžio 2 d. ir apie reorganizavimo sąlygų aprašo parengimą paskelbti viešai;

3.2. pateikti ne vėliau kaip pirmą Klaipėdos miesto savivaldybės biudžetinės įstaigos Klaipėdos lopšelio-darželio „Boružėlė“ reorganizavimo sąlygų aprašo viešojo paskelbimo dieną Klaipėdos miesto savivaldybės biudžetinės įstaigos Klaipėdos lopšelio-darželio „Boružėlė“ reorganizavimo sąlygų aprašą VĮ Registrų centro Juridinių asmenų registrui;

3.3. pranešti raštu visiems Klaipėdos miesto savivaldybės biudžetinės įstaigos Klaipėdos lopšelio-darželio „Boružėlė“ kreditoriams apie įstaigos reorganizavimo sąlygų aprašo parengimą iki 2021 m. balandžio 10 d.;

3.4. teisės aktų nustatyta tvarka parengti Klaipėdos miesto savivaldybės biudžetinės įstaigos Klaipėdos lopšelio-darželio „Traukinukas“ nuostatų projektą ir pateikti jį tvirtinti Klaipėdos miesto savivaldybės tarybai.

4. Skelbti sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 27, prieš – 0, susilaiko – 0.

11. SVARSTYTA. Sutikimas reorganizuoti biudžetinę įstaigą Klaipėdos lopšelį-darželį „Kregždutė“.

Pranešėja – L. Prižgintienė, Švietimo skyriaus vedėja.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl sutikimo reorganizuoti biudžetinę įstaigą Klaipėdos lopšelį-darželį „Kregždutė“:

„1. Sutikti, kad nuo 2021 m. rugpjūčio 31 d. Klaipėdos miesto savivaldybės biudžetinė įstaiga Klaipėdos lopšelis-darželis „Kregždutė“ (juridinio asmens kodas – 190422625) būtų reorganizuojamas jungimo būdu ir prijungtas prie Klaipėdos miesto savivaldybės biudžetinės įstaigos Klaipėdos lopšelio-darželio „Šaltinėlis“ (juridinio asmens kodas – 290419110).

2. Nustatyti, kad:

2.1. reorganizavimo tikslas – optimizuoti Klaipėdos miesto savivaldybės biudžetinių švietimo įstaigų, įgyvendinančių ikimokyklinio ir priešmokyklinio ugdymo programas, tinklą, jų valdymą ir veiklą, racionaliai ir tikslingai naudoti materialinius, finansinius ir specialistų išteklius;

2.2. reorganizavimo būdas – prijungimas;

2.3. reorganizuojama biudžetinė įstaiga – Klaipėdos lopšelis-darželis „Kregždutė“ (Butsargių g. 10, LT-91252 Klaipėda, juridinio asmens kodas – 190422625);

2.4. reorganizavime dalyvaujanti biudžetinė įstaiga – Klaipėdos miesto savivaldybės biudžetinė įstaiga Klaipėdos lopšelis-darželis „Šaltinėlis“ (Bangų g. 14, LT-91251 Klaipėda, Juridinio asmens kodas – 290419110);

2.5. po reorganizavimo veiksianti biudžetinė įstaiga – Klaipėdos miesto savivaldybės biudžetinė įstaiga Klaipėdos lopšelis-darželis „Šaltinėlis“ (Bangų g. 14, LT-91251 Klaipėda, Juridinio asmens kodas – 290419110), kuri perims visas reorganizuojamos biudžetinės įstaigos Klaipėdos lopšelio-darželio „Kregždutė“ teises ir pareigas;

2.6. po reorganizavimo veiksiančios biudžetinės įstaigos funkcijos bus nustatytos Klaipėdos miesto savivaldybės biudžetinės įstaigos Klaipėdos lopšelio-darželio „Šaltinėlis“ nuostatuose. Pagrindinė veiklos sritis – švietimas;

2.7. po reorganizavimo veiksiančios biudžetinės įstaigos savininko teises ir pareigas įgyvendinanti institucija – Klaipėdos miesto savivaldybės taryba.

3. Įpareigoti Klaipėdos miesto savivaldybės biudžetinės įstaigos Klaipėdos lopšelio-darželio „Kregždutė“ ir Klaipėdos miesto savivaldybės biudžetinės įstaigos Klaipėdos lopšelio-darželio „Šaltinėlis“ direktorius:

3.1. parengti Lietuvos Respublikos civilinio kodekso ir Lietuvos Respublikos biudžetinių įstaigų įstatymo 14 straipsnio 6 dalimi nustatyta tvarka Klaipėdos miesto savivaldybės biudžetinės įstaigos Klaipėdos lopšelio-darželio „Kregždutė“ reorganizavimo sąlygų aprašą iki 2021 m. balandžio 2 d. ir apie reorganizavimo sąlygų aprašo parengimą paskelbti viešai;

3.2. pateikti ne vėliau kaip pirmą Klaipėdos miesto savivaldybės biudžetinės įstaigos Klaipėdos lopšelio-darželio „Kregždutė“ reorganizavimo sąlygų aprašo viešojo paskelbimo dieną Klaipėdos miesto savivaldybės biudžetinės įstaigos Klaipėdos lopšelio-darželio „Kregždutė“ reorganizavimo sąlygų aprašą VĮ Registrų centro Juridinių asmenų registrui;

3.3. pranešti raštu visiems Klaipėdos miesto savivaldybės biudžetinės įstaigos Klaipėdos lopšelio-darželio „Kregždutė“ kreditoriams apie įstaigos reorganizavimo sąlygų aprašo parengimą iki 2021 m. balandžio 10 d.;

3.4. teisės aktų nustatyta tvarka parengti Klaipėdos miesto savivaldybės biudžetinės įstaigos Klaipėdos lopšelio-darželio „Šaltinėlis“ nuostatų projektą ir pateikti jį tvirtinti Klaipėdos miesto savivaldybės tarybai.

4. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už –28 , prieš – 0, susilaiko – 0.

12. SVARSTYTA. Pagalbos globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti paslaugos teikimo tvarkos aprašo patvirtinimas.

Pranešėja – A. Liesytė, Socialinės paramos skyriaus vedėja.

V. Grubliauskas informuoja, kad sprendimo projektą svarstė ir jam pritarė be pastabų Sveikatos ir socialinių reikalų bei Finansų ir ekonomikos komitetai.

NUSPRĘSTA. Pritarti sprendimo projektui. Priimti sprendimą dėl Pagalbos globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti paslaugos teikimo tvarkos aprašo patvirtinimo:

„1. Patvirtinti Pagalbos globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti paslaugos teikimo tvarkos aprašą (pridedama).

2. Pripažinti netekusiu galios Klaipėdos miesto savivaldybės tarybos 2015 m. kovo 26 d. sprendimą Nr. T2-48 „Dėl Pagalbos globėjams (rūpintojams) ir įvaikintojams paslaugos teikimo tvarkos aprašo patvirtinimo“.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 29, prieš – 0, susilaiko – 0.

13. SVARSTYTA. Klaipėdos miesto savivaldybės tarybos 2008 m. gruodžio 23 d. sprendimo Nr. T2 416 „Dėl Asmenims su sunkia negalia dienos socialinės globos asmens namuose skyrimo, teikimo ir mokėjimo tvarkos aprašo patvirtinimo“ pakeitimas.

Pranešėja – A. Liesytė, Socialinės paramos skyriaus vedėja.

V. Grubliauskas informuoja, kad sprendimo projektą svarstė ir jam pritarė be pastabų Sveikatos ir socialinių reikalų bei Finansų ir ekonomikos komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2008 m. gruodžio 23 d. sprendimo Nr. T2 416 „Dėl Asmenims su sunkia negalia dienos socialinės globos asmens namuose skyrimo, teikimo ir mokėjimo tvarkos aprašo patvirtinimo“ pakeitimo:

„1. Pakeisti Asmenims su sunkia negalia dienos socialinės globos asmens namuose skyrimo, teikimo ir mokėjimo tvarkos aprašą, patvirtintą Klaipėdos miesto savivaldybės tarybos 2008 m. gruodžio 23 d. sprendimu Nr. T2-416 „Dėl Asmenims su sunkia negalia dienos socialinės globos asmens namuose skyrimo, teikimo ir mokėjimo tvarkos aprašo patvirtinimo“:

1.1. pakeisti 2 punktą ir jį išdėstyti taip:

„2. Dienos socialinės globos paslaugas asmens namuose teikia biudžetinė įstaiga Klaipėdos miesto socialinės paramos centras (toliau – Centras) senatvės pensijos amžių sukakusiems ir suaugusiems asmenims su fizine negalia, biudžetinė įstaiga neįgaliųjų centras „Klaipėdos lakštutė“ (toliau – Centras) senatvės pensijos amžių sukakusiems ir suaugusiems asmenims su psichikos ir elgesio sutrikimais, biudžetinė įstaiga Klaipėdos sutrikusio vystymosi kūdikių namai (toliau – Centras) vaikams su fizine negalia ir (ar) psichikos bei elgesio sutrikimais.“;

1.2. papildyti 4.2.3 papunkčiu:

„4.2.3. vaikas su sunkia negalia – asmuo, kuriam pagal Socialinių paslaugų įstatymą nustatytas visiško nesavarankiškumo lygis ir pagal Neįgaliųjų socialinės integracijos įstatymą pripažintas sunkaus neįgalumo lygis.“;

1.3. pakeisti 5 punktą ir jį išdėstyti taip:

„5. Dienos socialinė globa asmens namuose skiriama asmenims, deklaravusiems gyvenamąją vietą Klaipėdos miesto savivaldybėje arba įtrauktiems į Klaipėdos miesto savivaldybės gyvenamosios vietos neturinčių asmenų apskaitą ir Klaipėdos mieste faktiškai gyvenantiems, su sunkia negalia, kuriems nustatytas dienos socialinės globos asmens namuose poreikis.“;

1.4. pakeisti 6.5 papunktį ir jį išdėstyti taip:

„6.5. darbingumo ar neįgalumo lygio pažymą, specialiųjų poreikių nustatymo pažymą (jei nėra duomenų registre);“;

1.5. pakeisti 9 punktą ir jį išdėstyti taip:

„9. Centro socialiniai darbuotojai per Asmens (šeimos) socialinių paslaugų poreikio nustatymo ir skyrimo tvarkos apraše (patvirtinta Lietuvos Respublikos socialinės apsaugos ir darbo ministro) (toliau – Poreikio tvarkos aprašas) nustatytą terminą nuo prašymo gavimo dienos privalo nustatyti asmens (šeimos) socialinių paslaugų poreikį, užpildydami Asmens (šeimos) socialinių paslaugų poreikio vertinimo formą (patvirtinta Socialinės apsaugos ir darbo ministro).“;

1.6. pakeisti 11 punktą ir jį išdėstyti taip:

„11. Centro socialiniai darbuotojai asmens socialinės globos poreikį nustato per Poreikio tvarkos apraše nustatytą terminą nuo prašymo gavimo dienos, užpildydami senyvo amžiaus asmens bei Suaugusio asmens su negalia ar Vaiko su negalia socialinės globos poreikio vertinimo formą (patvirtinta Lietuvos Respublikos socialinės apsaugos ir darbo ministro), įvertindami asmens nesavarankiškumą nustato jo nesavarankiškumo lygį, parašo išvadą dėl asmeniui siūlomų socialinių paslaugų ir formas registruoja socialinės globos poreikio vertinimo registracijos žurnale.“;

1.7. pakeisti 12 punktą ir jį išdėstyti taip:

„12. Poreikis socialinei globai nustatomas vadovaujantis Poreikio tvarkos aprašu ir Socialinės globos poreikio vaikui su negalia nustatymo metodika, patvirtinta Lietuvos Respublikos socialinės apsaugos ir darbo ministro įsakymu.“;

1.8. pakeisti 14 punktą ir jį išdėstyti taip:

„14. Centras asmenų bylas su dokumentais, nurodytais šio tvarkos aprašo 6 (išskyrus 6.3 papunktį), 7, 9, 11 ir 13 punktuose, perduoda Socialinės paramos skyriaus specialistui, kuris patikrina asmenų bylose esančius dokumentus, užpildo Sprendimo dėl socialinių paslaugų asmeniui (šeimai) skyrimo formą (patvirtinta Socialinės apsaugos ir darbo ministro, toliau – Sprendimas) ir perduoda Savivaldybės administracijos direktoriui ar jo įgaliotam asmeniui, kuris per teisės aktuose nustatytą terminą nuo Centro socialinių darbuotojų asmens (šeimos) socialinių paslaugų poreikio vertinimo išvadų pateikimo dienos priima Sprendimą dėl dienos socialinės globos asmens namuose skyrimo. Socialinės paramos skyriaus specialistas registruoja Sprendimus, išsiunčia Centrui, kopijas išsiunčia asmeniui.“;

1.9. pakeisti 17 punktą ir jį išdėstyti taip:

„17. Centre atsiradus laisvai vietai, Centro darbuotojai pagal eilės sąrašą (raštu, telefonu) informuoja asmenį apie jam skiriamą dienos socialinę globą asmens namuose. Jei asmuo, kuriam pagal eilės sąrašą skiriama paslauga, atsisako gauti paslaugą, jo išbraukimas iš sąrašo asmenų, laukiančių paslaugos teikimo, tvarkomas 47 ar 49 punkte numatyta tvarka. Paslaugos teikimą galima atidėti asmens gydymosi stacionarioje įstaigoje ir trumpalaikės socialinės globos (atokvėpio paslaugos) gavimo metu, pateikus asmeniui prašymą ar Centro socialiniam darbuotojui surašius aktą. Paslaugos teikimo atidėjimas įforminamas Centro direktoriaus rezoliucija, kuri įrašoma prašyme arba akte.“;

1.10. pakeisti 18 punktą ir jį išdėstyti taip:

„18. Su paslaugos gavėju pasirašoma nustatytos formos sutartis (sutarties forma tvirtinama Centro direktoriaus įsakymu), kurioje nustatomos paslaugų rūšys, kiekis, teikimo dažnumas, mokėjimo už paslaugą šaltiniai, konkretūs apmokėjimo už paslaugas dydžiai pinigine išraiška, mokėjimo tvarka, finansinių galimybių vertinimo iš naujo dėl asmens (šeimos) pajamų pokyčių, įvykusių per šių paslaugų gavimo laiką, sąlygos ir kitos paslaugų teikimo ir nutraukimo sąlygos. Sutartį pasirašo dienos socialinės globos gavėjas (teisėtas atstovas) ir Centro direktorius ar jo įgaliotas asmuo.“;

1.11. pakeisti 20 punktą ir jį išdėstyti taip:

„20. Dienos socialinės globos asmens namuose paslauga teikiama nuo 2 iki 10 val. per dieną Centro darbo valandomis ir darbo dienomis. Paslaugų teikimo trukmę asmens namuose lemia šių paslaugų poreikis, objektyvi asmens sveikatos būklė, asmens nesavarankiškumas.“;

1.12. pakeisti 36 punktą ir jį išdėstyti taip:

„36. Asmens už dienos socialinę globą mokamas lėšų dydis nustatomas individualiai šio tvarkos aprašo 13 punkte numatyta tvarka. Asmens už paslaugą mokamas dydis skaičiuojamas pagal realias asmens pajamas, gaunamas po atskaitymų pagal vykdomuosius dokumentus.“;

1.13. pakeisti 43 punktą ir jį išdėstyti taip:

„43. Paslaugų gavėjui (teisėtam atstovui) pateikus raštišką prašymą ar Centro socialiniam darbuotojui surašius aktą, dienos socialinė globa asmens namuose gali būti sustabdoma. Sprendimą paslaugą sustabdyti priima Centro direktorius, įformindamas jį rezoliucija. Paslauga sustabdoma ne ilgiau negu 120 kalendorinių dienų, išskyrus atvejus, kai paslaugos teikimas stabdomas dėl teismo sprendimo skirti asmeniui priverstinį gydymą, o pasibaigus rezoliucijoje dėl sustabdymo nurodytam laikotarpiui, paslauga pradedama teikti ne vėliau nei kitą darbo dieną nuo nurodyto laikotarpio pabaigos ir teikiama tomis pačiomis sąlygomis be atskiro sprendimo priėmimo.“;

1.14. pakeisti 44 punktą ir jį išdėstyti taip:

„44. Asmens, kuris gauna dienos socialinės globos paslaugą, paslaugos teikimo sustabdymo metu paslaugas gali gauti kitas asmuo, įrašytas į eilę asmenų, laukiančių paslaugos teikimo. Sprendimą priima Centro direktorius ar jo įgaliotas asmuo.“

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 29, prieš – 0, susilaiko – 0.

14. SVARSTYTA. Klaipėdos miesto savivaldybės tarybos 2015 m. vasario 19 d. sprendimo Nr. T2 18 „Dėl Dienos socialinės globos institucijoje skyrimo, teikimo ir mokėjimo už paslaugą tvarkos aprašo patvirtinimo“ pakeitimas.

Pranešėja – A. Liesytė, Socialinės paramos skyriaus vedėja.

V. Grubliauskas informuoja, kad sprendimo projektą svarstė ir jam pritarė be pastabų Sveikatos ir socialinių reikalų bei Finansų ir ekonomikos komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2015 m. vasario 19 d. sprendimo Nr. T2 18 „Dėl Dienos socialinės globos institucijoje skyrimo, teikimo ir mokėjimo už paslaugą tvarkos aprašo patvirtinimo“ pakeitimo:

„1. Pakeisti Dienos socialinės globos institucijoje skyrimo, teikimo ir mokėjimo už paslaugą tvarkos aprašą, patvirtintą Klaipėdos miesto savivaldybės tarybos 2015 m. vasario 19 d. sprendimu Nr. T2-18 „Dėl Dienos socialinės globos institucijoje skyrimo, teikimo ir mokėjimo už paslaugą tvarkos aprašo patvirtinimo“:

1.1. pakeisti 1 punktą ir jį išdėstyti taip:

„1. Dienos socialinės globos institucijoje skyrimo, teikimo ir mokėjimo už paslaugą tvarkos aprašas (toliau – Tvarkos aprašas) reglamentuoja senyvo amžiaus, suaugusiems asmenims ir vaikams su negalia dienos socialinės globos paslaugos BĮ neįgaliųjų centre „Klaipėdos lakštutė“, BĮ Klaipėdos socialinių paslaugų centre „Danė“ ir BĮ Klaipėdos sutrikusio vystymosi kūdikių namuose skyrimo procedūrą, teikimo organizavimą ir mokėjimo už šią socialinę paslaugą tvarką.“;

1.2. pripažinti netekusiu galios 2 punktą;

1.3. papildyti 3.3 papunkčiu:

„3.3. BĮ Klaipėdos sutrikusio vystymosi kūdikių namuose (toliau – Centras) – vaikams (iki 18 metų) su sunkia negalia, kuriems nustatytas visiškas nesavarankiškumas.“;

1.4. pakeisti 4.7 papunktį ir jį išdėstyti taip:

„4.7. darbingumo ar neįgalumo lygio pažymą (jei nustatytas darbingumo ar neįgalumo lygis, kai nėra duomenų registre);“;

1.5. pakeisti 6 punktą ir jį išdėstyti taip:

„6. Jei Centro socialinis darbuotojas, nustatęs asmens socialinių paslaugų poreikį, padaro išvadą, kad bendrųjų socialinių paslaugų ar socialinės priežiūros asmeniui nepakanka, per teisės aktuose nustatytą terminą nuo asmens prašymo gavimo dienos atlieka asmens socialinės globos poreikio vertinimą, užpildydamas Senyvo amžiaus asmens bei suaugusio asmens su negalia ar Vaiko su negalia socialinės globos poreikio vertinimo formą (patvirtinta Lietuvos Respublikos socialinės apsaugos ir darbo ministro), įvertindamas asmens nesavarankiškumą nustato jo nesavarankiškumo lygį, parašo išvadą dėl asmeniui siūlomų socialinių paslaugų ir formas registruoja.“;

1.6. pakeisti 10 punktą ir jį išdėstyti taip:

„10. SPS specialistas patikrina asmens byloje esančius dokumentus, užpildo sprendimo dėl socialinių paslaugų asmeniui (šeimai) skyrimo formą (patvirtinta Lietuvos Respublikos socialinės apsaugos ir darbo ministro, toliau – Sprendimas) ir perduoda Savivaldybės administracijos direktoriui ar jo įgaliotam asmeniui, kuris per teisės aktuose nustatytą terminą priima sprendimą dėl dienos socialinės globos asmeniui skyrimo. Sprendimą užregistruoja SPS specialistas, išsiunčia Centrui, kopiją išsiunčia asmeniui. Paslaugos gavėjo byla kaupiama Centre.“;

1.7. pakeisti 16 punktą ir jį išdėstyti taip:

„16. Paslaugų gavėjui (teisėtam atstovui) pateikus raštišką prašymą ar Centro socialiniam darbuotojui surašius aktą, dienos socialinė globa institucijoje gali būti sustabdoma. Sprendimą paslaugą sustabdyti priima Centro direktorius, įformindamas jį rezoliucija. Paslauga sustabdoma ne ilgiau negu 120 kalendorinių dienų, išskyrus atvejus, kai paslaugos teikimas stabdomas dėl teismo sprendimo skirti asmeniui priverstinį gydymą, o pasibaigus rezoliucijoje dėl sustabdymo nurodytam laikotarpiui, paslauga pradedama teikti ne vėliau nei kitą darbo dieną nuo nurodyto laikotarpio pabaigos ir teikiama tomis pačiomis sąlygomis be atskiro sprendimo priėmimo. Nesuderinusiam paslaugos sustabdymo ir nelankančiam Centro ilgiau nei 1 savaitę asmeniui dienos socialinės globos teikimas nutraukiamas šio Tvarkos aprašo 38 punkte numatyta tvarka.“;

1.8. pakeisti 17 punktą ir jį išdėstyti taip:

„17. Asmens, kuriam teikiama dienos socialinė globa, paslaugos teikimo sustabdymo metu paslaugą gali gauti kitas asmuo, įrašytas į eilę asmenų, laukiančių paslaugos teikimo. Tai sprendžia Centro direktorius, gavęs informaciją apie aplinkybes, dėl kurių paslaugą laikinai galima teikti kitam asmeniui.“;

1.9. pakeisti 20 punktą ir jį išdėstyti taip:

„20. Centras dienos socialinės globos teikimui sudaro asmens individualų socialinės globos planą (plano forma tvirtinama Centro direktoriaus įsakymu), kuriame pateikia detalią informaciją apie asmenį, jo šeimą, informaciją iš šeimos gydytojo apie asmens sveikatos būklę, kokiomis priemonėmis bus siekiama socialinės globos tikslų ir uždavinių įgyvendinimo, detalizuojamos paslaugos, kurios asmeniui bus teikiamos ar organizuojamos, rašomos žymos apie periodiškai vykdomą plano peržiūrą. Sudarant, peržiūrint ir tikslinant planą, yra užtikrinamas paties asmens (jo teisėtų atstovų) dalyvavimas.“

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 30, prieš – 0, susilaiko – 0.

15. SVARSTYTA. Klaipėdos miesto savivaldybės tarybos 2013 m. gruodžio 18 d. sprendimo Nr. T2-327 „Dėl trumpalaikės ir ilgalaikės socialinės globos išlaidų iš savivaldybės biudžeto finansavimo maksimalaus dydžio patvirtinimo“ pakeitimas.

Pranešėja – A. Liesytė, Socialinės paramos skyriaus vedėja.

V. Grubliauskas informuoja, kad sprendimo projektą svarstė Sveikatos ir socialinių reikalų bei Finansų ir ekonomikos komitetai. Sveikatos ir socialinių reikalų komitetas priėmė protokolinį pavedimą: „Pateikti paaiškinimą dėl aiškinamajame rašte pateiktų skaičių paskaičiavimo, kadangi bendras teikiamų paslaugų kainos (nuo 17 BSI (680 Eur) iki 20 BSI (800 Eur) per mėnesį) didėjimas nėra 43 proc.“. Savivaldybės administracija Tarybai pateikė komiteto prašytą paaiškinimą.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2013 m. gruodžio 18 d. sprendimo Nr. T2 327 „Dėl trumpalaikės ir ilgalaikės socialinės globos išlaidų iš savivaldybės biudžeto finansavimo maksimalaus dydžio patvirtinimo“ pakeitimo:

„1. Pakeisti Klaipėdos miesto savivaldybės tarybos 2013 m. gruodžio 18 d. sprendimą Nr. T2 327 „Dėl trumpalaikės ir ilgalaikės socialinės globos išlaidų iš savivaldybės biudžeto finansavimo maksimalaus dydžio patvirtinimo“ ir 1.1 papunktį išdėstyti taip:

„1.1. senyvo amžiaus ir suaugusiems asmenims su negalia – iki 20 bazinių socialinių išmokų per mėnesį;“.

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 28, prieš – 1, susilaiko – 0.

16. SVARSTYTA. Klaipėdos miesto savivaldybės tarybos 2008 m. lapkričio 27 d. sprendimo Nr. T2 403 „Dėl Socialinės paramos tarybos nuostatų patvirtinimo“ pakeitimas.

Pranešėja – A. Liesytė, Socialinės paramos skyriaus vedėja.

V. Grubliauskas informuoja, kad sprendimo projektą svarstė Sveikatos ir socialinių reikalų bei Finansų ir ekonomikos komitetai. Finansų ir ekonomikos komitetas pritarė projektui su siūlymu: „Patikslinti aiškinamajame rašte sąvoką „savivaldybės institucijų atstovai“ taip: „savivaldybės administracijos, tarybos narių atstovai“.“ Savivaldybės administracija pateikė Tarybai informaciją.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2008 m. lapkričio 27 d. sprendimo Nr. T2 403 „Dėl Socialinės paramos tarybos nuostatų patvirtinimo“ pakeitimo:

„1. Pakeisti Socialinės paramos tarybos nuostatus, patvirtintus Klaipėdos miesto savivaldybės tarybos 2008 m. lapkričio 27 d. sprendimu Nr. T2 403 „Dėl Socialinės paramos tarybos nuostatų patvirtinimo“:

1.1. pakeisti 8 punktą ir jį išdėstyti taip:

„8. Socialinės paramos tarybą iš 9 narių 4 metų laikotarpiui, bet ne ilgiau kaip Klaipėdos miesto savivaldybės tarybos kadencijai, tvirtina Klaipėdos miesto savivaldybės taryba. Socialinės paramos tarybos nariais gali būti savivaldybės institucijų ir įstaigų atstovai, nevyriausybinių organizacijų, bendruomeninių organizacijų atstovai, seniūnaičiai. Apie atranką į Socialinės paramos tarybą skelbiama savivaldybės interneto svetainėje ir Klaipėdos dienraščiuose.“;

1.2. pakeisti 9.1 papunktį ir jį išdėstyti taip:

„9.1. 5 atstovus siūlo socialinėje srityje dirbančios nevyriausybinės organizacijos, bendruomeninės organizacijos, seniūnaičiai. Esant daugiau siūlomų asmenų, nei yra kvotų, deleguoti asmenys susirinkimo metu paprasta balsų dauguma išrenka vieną atstovą;“;

1.3. pakeisti 9.3 papunktį ir jį išdėstyti taip:

„9.3. 1 socialinėje srityje dirbančius atstovus siūlo Socialinės paramos skyrius;“;

1.4. pakeisti 10 punktą ir jį išdėstyti taip:

„10. Socialinės paramos tarybos narys, nepasibaigus kadencijai, turi teisę atsistatydinti arba jį gali atšaukti paskyrusi institucija, arba pasibaigia jo darbo (tarnybos) santykiai atstovaujamoje savivaldybės institucijoje, įstaigoje, organizacijoje. Tokiu atveju skiriamas naujas tarybos narys ta pačia tvarka, kaip ir asmuo, kurio įgaliojimai baigėsi.“;

1.5. pakeisti 11 punktą ir jį išdėstyti taip:

„11. Pirmąjį naujos kadencijos Socialinės paramos tarybos posėdį organizuoja Socialinės paramos skyrius.“;

1.6. pakeisti 12 punktą ir jį išdėstyti taip:

„12. Per pirmąjį posėdį Socialinės paramos taryba iš narių renka pirmininką ir pirmininko pavaduotoją. Pirmininku išrinkus savivaldybės institucijos ar įstaigos atstovą, pavaduotoju turi būti išrinktas nevyriausybinės organizacijos, bendruomeninės organizacijos ar seniūnaičių atstovas ir atvirkščiai.“;

1.7. pripažinti netekusiu galios 13 punktą;

1.8. papildyti 21 punktu:

„21. Socialinės paramos tarybos pirmininkas kiekvienais metais parengia praėjusių metų Socialinės paramos tarybos veiklos ataskaitą, kuri viešai skelbiama savivaldybės interneto svetainėje.“

2. Skelbti šį sprendimą Klaipėdos miesto savivaldybės interneto svetainėje.“.

BALSUOTA: už – 30, prieš – 0, susilaiko – 0.

Posėdžio I dalies pabaiga – 2021-03-25, 17.00 val.

Posėdžio II dalies pradžia – 2021-03-26, 9.00 val.

17. SVARSTYTA. Klaipėdos miesto savivaldybės aplinkos apsaugos rėmimo specialiosios programos 2020 metų priemonių vykdymo ataskaitos patvirtinimas.

Pranešėja – R. Jievaitienė, Aplinkosaugos skyriaus vedėja, pristato ataskaitą.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos bei Miesto ūkio ir aplinkosaugos komitetai.

L. Skrupskelienė sako, kad būtina numatyti didesnį finansavimą nelegalių sąvartynų sutvarkymui.

N. Puteikienė sako, kad Savivaldybė iš esmės nesprendžia stambių pramonės ūkio subjektų aplinkos teršimo klausimo.

A. Andziulis sako, kad ši ataskaita yra išsamesnė ir yra atsižvelgta į jo pateiktas pastabas. Mano, kad turėtų būti sukurta programa, kurioje atsispindėtų įmonių, kurios turi didelius taršių medžiagų kiekius, veikla. Teigia, kad ataskaitai nepritars.

A. Vaitkus sako, kad tokio pobūdžio ataskaitos turi būti ženkliai išsamesnės, ir kad jos turi būti papildytos atsakingų specialistų išvadomis, kodėl kai kurie rodikliai yra nepasiekti. Teigia, kad ataskaitoje nėra ir kai kurių aktualių rodiklių, tokių kaip CO2 išmetimas į aplinką, bei paketų, pagal kuriuos Tarybos nariai galėtų geriau suprasti, kam iš tikrųjų reikia skirti lėšas. Praneša, kad ataskaitai nepritars.

V. Raugelė sako, kad Savivaldybės administracijos vadovai turi spręsti klausimą dėl ataskaitų turinio formos. Praneša, kad ataskaitai pritars.

A. Razbadauskas sako, kad sprendimo projektui pritars. Pažymi, kad Klaipėdos universiteto mokslininkai turi potencialo padėti Savivaldybei spręsti aplinkos taršos klausimą.

A. Velykienė pažymi, kad Savivaldybė aplinkosaugai teikia mažai dėmesio ir lėšų.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės aplinkos apsaugos rėmimo specialiosios programos 2020 metų priemonių vykdymo ataskaitos patvirtinimo:

„1. Patvirtinti Klaipėdos miesto savivaldybės aplinkos apsaugos rėmimo specialiosios programos 2020 metų priemonių vykdymo ataskaitą (pridedama).

2. Skelbti šį sprendimą Klaipėdos miesto savivaldybės interneto svetainėje.“.

BALSUOTA: už – 21, prieš – 1, susilaiko – 7.

18. SVARSTYTA. Klaipėdos miesto savivaldybės aplinkos apsaugos rėmimo specialiosios programos 2021 metų priemonių patvirtinimas.

Pranešėja – R. Jievaitienė, Aplinkosaugos skyriaus vedėja.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos bei Miesto ūkio ir aplinkosaugos komitetai.

E. Kvederis sako, kad nesutvarkytose miesto vietose kaupiasi šiukšlynai, todėl reikia siekti, kad tokių vietų mieste neliktų.

L. Skrupskelienė sako, kad pagrindinės problemos, kodėl iš esmės nesprendžiami aplinkosauginiai klausimai yra netinkama Savivaldybės komunikacija su visuomene ir tarp jos skyrių ir tai, kad komitetų posėdžiuose nedalyvauja Savivaldybės administracijos direktoriaus bei jo pavaduotojai. Teigia, kad sudėtinga išspręsti problemas, kai apie jas nežinoma.

A. Velykienė sako, kad Savivaldybės administracijoje trūksta aplinkosauginės lyderystės.

A. Kaveckis sako, kad pažeidėjams reikia skirti ne tik padidintas dešimt kartų baudas, bet ir paviešinti apie juos visai Klaipėdai. Mano, kad tik tokiu būdu galima kažką pasiekti.

A. Petraitis sako, kad Klaipėdos regiono atliekų tvarkymo centras nesuteikia klaipėdiečiams galimybės didžiagabarites atliekas į aikšteles pristatyti visą parą.

N. Puteikienė sako, kad Klaipėdos miesto savivaldybės internetiniame puslapyje turėtų būti ekologijos puslapis, kuriame būtų galima pamatyti, koks yra užterštumas mieste, kiek medžių iškirsta ir kiek jų pasodinta. Taip pat mano, kad reikia suformuoti visuomeninę želdynų komisiją, nesudarytą iš valstybinių institucijų.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės aplinkos apsaugos rėmimo specialiosios programos 2021 metų priemonių patvirtinimo:

„1. Patvirtinti Klaipėdos miesto savivaldybės aplinkos apsaugos rėmimo specialiosios programos 2021 metų priemones (pridedama).

2. Skelbti šį sprendimą Klaipėdos miesto savivaldybės interneto svetainėje.“.

BALSUOTA: už – 17, prieš – 1, susilaiko – 10.

19. SVARSTYTA. Klaipėdos miesto savivaldybės tarybos 2009 m. spalio 29 d. sprendimo Nr. T2-353 „Dėl Klaipėdos miesto savivaldybės gyvenamųjų patalpų nuomos mokesčio administravimo tvarkos aprašo patvirtinimo“ pripažinimo netekusiu galios.

Pranešėja – L. Murauskienė, Socialinio būsto skyriaus vedėja.

V. Grubliauskas informuoja, kad sprendimo projektą svarstė ir jam pritarė be pastabų Sveikatos ir socialinių reikalų bei Finansų ir ekonomikos komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2009 m. spalio 29 d. sprendimo Nr. T2 353 „Dėl Klaipėdos miesto savivaldybės gyvenamųjų patalpų nuomos mokesčio administravimo tvarkos aprašo patvirtinimo“ pripažinimo netekusiu galios:

„1. Pripažinti netekusiu galios Klaipėdos miesto savivaldybės tarybos 2009 m. spalio 29 d. sprendimą Nr. T2-353 „Dėl Klaipėdos miesto savivaldybės gyvenamųjų patalpų nuomos mokesčio administravimo tvarkos aprašo patvirtinimo“ su visais pakeitimais ir papildymais.

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 25, prieš – 0, susilaiko – 3.

20. SVARSTYTA. Savivaldybės būsto nuomos sąlygų pakeitimas.

Pranešėja – L. Murauskienė, Socialinio būsto skyriaus vedėja.

V. Grubliauskas informuoja, kad sprendimo projektą svarstė ir jam pritarė be pastabų Sveikatos ir socialinių reikalų bei Finansų ir ekonomikos komitetai.

NUSPRĘSTA. Pritarti sprendimo projektui. Priimti sprendimą dėl savivaldybės būsto nuomos sąlygų pakeitimo:

„Pakeisti nuomos sąlygas ir nuomoti būstą socialinio būsto nuomos sąlygomis šiems savivaldybės būsto nuomininkams:

1. L. M., gyvenančiai Puodžių g. 20-(duomenys neskelbtini), Klaipėdoje, unikalus Nr. (duomenys neskelbtini);

2. V. V., gyvenančiam Žardininkų g. 11-(duomenys neskelbtini), Klaipėdoje, unikalus Nr. (duomenys neskelbtini). “.

BALSUOTA: už – 28, prieš – 0, susilaiko – 1.

21. SVARSTYTA. Viešosios įstaigos Klaipėdos krašto buriavimo sporto mokyklos „Žiemys“ dalininkų kapitalo didinimas.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl viešosios įstaigos Klaipėdos krašto buriavimo sporto mokyklos „Žiemys“ dalininkų kapitalo didinimo:

„1. Perduoti Klaipėdos miesto savivaldybei nuosavybės teise priklausantį finansinį turtą –2 700,00 Eur savivaldybės kaip dalininkės įnašą viešajai įstaigai Klaipėdos krašto buriavimo sporto mokyklai „Žiemys“, didinant šios viešosios įstaigos dalininkų kapitalą.

2. Skelbti šį sprendimą Klaipėdos miesto savivaldybės interneto svetainėje.“.

BALSUOTA: už –28 , prieš – 0, susilaiko – 1.

22. SVARSTYTA. Savivaldybės būstų ir neįrengtų pastogių dalių pardavimas.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektą svarstė ir jam pritarė be pastabų Sveikatos ir socialinių reikalų bei Finansų ir ekonomikos komitetai.

NUSPRĘSTA. Pritarti sprendimo projektui. Priimti sprendimą dėl savivaldybės būstų ir neįrengtų pastogių dalių pardavimo:

„Parduoti savivaldybei nuosavybės teise priklausančius būstus ir neįrengtų pastogių dalis:

1. R. Š. – Baltijos pr. 4-(duomenys neskelbtini), Klaipėda, 12,69 kv. m ploto būstą su bendro naudojimo patalpomis, unikalus Nr. (duomenys neskelbtini), namo statybos metai – 1975. Kaina – 5380,00 Eur (penki tūkstančiai trys šimtai aštuoniasdešimt eurų 00 ct), iš jų 80,00 Eur (aštuoniasdešimt eurų 00 ct) – už būsto vertės nustatymą;

2. D. V. – Baltijos pr. 4-(duomenys neskelbtini), Klaipėda, 17,45 kv. m ploto būstą su bendro naudojimo patalpomis, unikalus Nr. (duomenys neskelbtini), namo statybos metai – 1975. Kaina – 7080,00 Eur (septyni tūkstančiai aštuoniasdešimt eurų 00 ct), iš jų 80,00 Eur (aštuoniasdešimt eurų 00 ct eurų 00 ct) – už būsto vertės nustatymą;

3. K. L. – I. Kanto g. 36-(duomenys neskelbtini), Klaipėda, 813/5699 dalių neįrengtos pastogės, 8,13 kv. m ploto, bendras plotas – 56,99 kv. m, unikalus Nr. (duomenys neskelbtini), namo statybos metai – 1936. Kaina – 1400,00 Eur (vienas tūkstantis keturi šimtai eurų 00 ct), iš jų 100,00 Eur (vienas šimtas eurų 00 ct) – už turto vertės nustatymą;

4. R. Č. – I. Kanto g. 8-(duomenys neskelbtini), Klaipėda, 446/26132 dalis neįrengtos palėpės, 4,46 kv. m ploto, bendras plotas – 261,32 kv. m, plane žym. ind. 32-1, 32-2, unikalus Nr. (duomenys neskelbtini), namo statybos metai – 1930. Kaina – 800,00 Eur (aštuoni šimtai eurų 00 ct), iš jų 100,00 Eur (vienas šimtas eurų 00 ct) – už turto vertės nustatymą.“.

BALSUOTA: už – 27, prieš – 0, susilaiko – 1.

23. SVARSTYTA. Turto perdavimas valdyti, naudoti ir disponuoti patikėjimo teise Klaipėdos miesto savivaldybės biudžetinėms įstaigoms.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos bei Kultūros, švietimo ir sporto komitetai.

E. Simokaitis prašo leisti pakoreguoti sprendimo projektą ir panaikinti Klaipėdos miesto savivaldybės tarybos sprendimo projekto 4 punktą bei 3 priedą. Aiškina, kad ateityje šis turtas bus reikalingas Klaipėdos futbolo mokyklai.

V. Grubliausko siūlymu, bendru sutarimu, pritarta Savivaldybės administracijos siūlomam pakeitimui.

NUSPRĘSTA. Pritarti sprendimo projektui (su pakeitimu). Priimti sprendimą dėl turto perdavimo valdyti, naudoti ir disponuoti patikėjimo teise Klaipėdos miesto savivaldybės biudžetinėms įstaigoms:

„1. Perduoti Klaipėdos miesto savivaldybei nuosavybės teise priklausantį trumpalaikį turtą (trumpalaikio turto įsigijimo vertė – 95 643,24 Eur) valdyti, naudoti ir disponuoti patikėjimo teise Klaipėdos miesto savivaldybės biudžetinėms įstaigoms (1 priedas).

2. Perduoti Klaipėdos miesto savivaldybei nuosavybės teise priklausantį ilgalaikį (ilgalaikio turto įsigijimo vertė – 1 733 556,10 Eur) ir trumpalaikį turtą (trumpalaikio turto įsigijimo vertė – 61 218,09 Eur) valdyti, naudoti ir disponuoti patikėjimo teise Klaipėdos miesto savivaldybės Imanuelio Kanto viešajai bibliotekai (2 priedas).

3. Perduoti Klaipėdos miesto savivaldybei nuosavybės teise priklausančias ir šiuo metu biudžetinės įstaigos Klaipėdos futbolo sporto mokyklos patikėjimo teise valdomas negyvenamąsias patalpas Naikupės g. 25, Klaipėda (pastato, kuriame yra patalpos, unikalus Nr. 2196-6003-6029, žymėjimas plane – 1C2p, perduodamas plotas – 382,60 kv. m), valdyti, naudoti ir disponuoti patikėjimo teise Klaipėdos miesto savivaldybės administracijai.

4. Skelbti šį sprendimą Klaipėdos miesto savivaldybės interneto svetainėje.“.

BALSUOTA: už – 28, prieš – 0, susilaiko – 0.

24. SVARSTYTA. Įgaliojimų atstovauti Klaipėdos regiono plėtros tarybos visuotiniuose dalyvių susirinkimuose suteikimas.

Pranešėjas – M. Vitkus, Tarybos ir mero sekretorius, pristato sprendimo projektą.

NUSPRĘSTA. Pritarti sprendimo projektui. Priimti sprendimą dėl įgaliojimų atstovauti Klaipėdos regiono plėtros tarybos visuotiniuose dalyvių susirinkimuose suteikimo:

„Įgalioti Klaipėdos miesto savivaldybės merą Vytautą Grubliauską, o jo laikino nedarbingumo, komandiruočių, atostogų ir kitais atvejais, kai jis negali vykdyti pareigų dėl objektyvių priežasčių, Klaipėdos miesto savivaldybės mero pavaduotoją Arūną Barbšį:

1. atstovauti Klaipėdos miesto savivaldybei ir dalyvauti Klaipėdos regiono plėtros tarybos visuotiniuose dalyvių susirinkimuose 2019–2023 m. iki Savivaldybės tarybos kadencijos įgaliojimų pabaigos;

2. laisvai balsuoti visais Klaipėdos regiono plėtros tarybos visuotinio dalyvių susirinkimo kompetencijai priskirtais klausimais, išskyrus nurodytus Lietuvos Respublikos regioninės plėtros įstatymo 21 straipsnio 1 dalies 1, 2, 6, 7 ir 9 punktuose, dėl kurių turi būti priimtas (-i) atskiras (-i) Klaipėdos miesto savivaldybės tarybos sprendimas (-ai).“.

BALSUOTA: už – 25, prieš – 0, susilaiko – 3.

Posėdžio pabaiga – 2021-03-26, 10.20 val.

Savivaldybės meras Vytautas Grubliauskas

Savivaldybės mero pavaduotojas Arvydas Cesiulis

Savivaldybės tarybos ir mero sekretorius Modestas Vitkus

V. Palaimienė,

2021-03-07